તેની સ્ટ્રેટેજી છે કે તમારા ઘરનો ફોટો ઇન્ટરનેટ પર મૂકવા માટે રીયલ એસ્ટેટ એજન્ટને શા માટે આટલાં બધાં નાણાં આપવા પડે? હું માતાઓને કામ સોંપુ છું જેના પર સૌ વિશ્વાસ કરી શકે છે. માતા પ્રામાણિક રહેશે અને સત્ય કહેશે તે મહત્ત્વનું છે. જે લોકો પોતાનું ઘર વેચવા માટે મૂકે છે તે લોકો માટે તો તેમના જીવનનો એ સૌથી મોટો નાણાકીય વ્યવહાર છે. આ સંવેદનશીલતા સાથે અક્ષય તેનું કામ કરે છે. તેની સાઇટ પર લખેલાં આ મંત્ર જુઓઃ અક્ષયે તેની પહેલી ડીલ કેવી રીતે કરી હતી તેને પણ યાદ રાખે છે. પોતાની વેબસાઇટ શરુ કરી તેના કેટલાક સપ્તાહમાં જ સસેક્સ પરગણાંમાં રહેતા એક ગ્રાહકે ફોન કરી તેને પોતાનું ઘર અને બેકયાર્ડની જમીન વેચવાનું કામ સોંપ્યું હતું. તે જોવા જવા માટે અક્ષયે તેની બહેનના બોયફ્રેન્ડની મદદ લઇને ગાડીમાં પહોંચ્યો હતો કારણ કે તેની પાસે ગાડી ન હતી. મિલકતની જગ્યા પર જઇને તેના ફોટો પાડ્યાં અને પોતાની વેબસાઇટ પર મૂક્યાં. ફક્ત 3 અઠવાડિયામાં તેની આ મિલકતનું સફળતાથી વેચાણ કર્યું તે પહેલો ઘા રાણાનો સાબિત થયો. માતાઓને પોતાના તરફથી કામ સોંપવાનો તેનો પાસો ખૂબ પોબાર પડ્યો છે અને તેને ઘણી શાખ પણ અપાવી છે. એક જાણીતાં ધનપતિની સલાહને અક્ષય ખૂબ માન આપી અપનાવી લીધી છે કે લોકોને એવી કીમત ઓફર કરો કે તે માની ના શકે. 99 રુપિયા લઇને કરોડોની પ્રોપર્ટી વેચાવી આપતો આવો જવાનિયો પૃથ્વીના પડમાં બીજે ક્યાં મળે? તેની પહેલી ડીલમાં તેણે ઘર અને જમીનના વેચાણથી મકાનમાલિકને પોણા સાત લાખથી વધુ પાઉન્ડની કમાણી કરાવી હતી!